Den Vest-Sjællandske Avis, 1829-08-22
Oversigt over Dagens udenlandske Nyeheder. Hvormange Jertegn vise sig ikke i denne Tid, som kunne opvække alleslags Forventninger: De ivrige Katholske juble over at Pater Rothan, denne enthusiastiske Katholik og brændende Sværmer er bleven udnævnet til General for Jesuiter ordenen; men under al denne Jubel, hvad skeer, den 18de Julii trækker et frygteligt Tordenveir, over Rom, det slaaer to Gange ned i det jesuitiske Collegium i Rom i Haven og i Kirken. Om Aftenen ligge 80 Jesuiter knælende i den hellige Ludvig af Gonzagas Capel og bede ved Alterets Fod da Lynilden slaaer ned i Kirken, gaaer giennem Capellet og farer i Skikkelse af en stor Jldtugle midt imellem dem uden at træffe en eneste; hvordan spørger man skal dette Jertegn forklares, – Vi ville høre et andet. Paven udstæder en meget heftig Bulle i de Franske Anliggender. J det hemmelig Consistorium erklærer en moderat tænkende Cardinal sig derimod og forlanger, at flere Steder skulde udelades som syntes at være krænkende for Kongernes verdslige Authoritet; men Cardinal Statssekretairen Al han forsvarer Bullens Ord paa det eftertrykkeligste, og Paven lader den passere da han holder for at hans første Bulle maae være imponerende og tale i et kraftfuldt Sprog; men hvad skeer, de Parisiske Journaler fortælle os at Cardinal Albani ligger nu for Døden. – Vi kunne endnu anføre et tredie Jertegn. Man siger at Don Miguel har besluttet sig til at oprette Jnqvisitionen paa nye, og at han derved ledes af Vi comtessen af Jurumenha, Lord Beresfords Veninde og den Spanske Minister, og Jnqvisitionens Hovedfængsel skal oprettes i Lamego; men man maae tilstaae at der ikke kan stoles ret meget paa alle disse Jertegn; thi hvor mange har man ikke allerede seet, som synes bestemt at forkynde, at der maatte foregaae snart en Hovedforandring i Portugal og at Tingene ikke kunne blive staaende paa den samme Fod, og dog blive de bestandig uforandrede. Vel blive der opslagne oprøriske Proclamationer i Lissabon, hvori man truer at ville udnævne Prinsesse Maria Theresia til Dronning; Vel gaae Fabrikkerne i Staae og 50 af dem have hørt op med at arbeide; vel udvandre bestandig flere Menneskeer fra Lissabon over Oporto til Brasilien, vel hersker der Hungersnød i fler Provindser, og smitsomme Sygdomme i Nærheden af Lissabon; men Don Miguel bliver dog ved at regiere, og maaskee de politiske Conjunkturer i det vestlige Europa ville snart tage en saadan Vending, at han kommer til at sidde sikkert paa sin Throne, naar han kun vil antage nogle mildere Grundsætninger, og man siger han giør det, og at endeel Fanger skulle være løsladte; men at Enkedronningens Partie skal derved arbeide ham i mod. – Catalonien vedbliver at være Giæringernes Land, og Greven af Espanna forfølger de Misfornøiede med en udmærket Haardhed. – J Pada i det Lombardisk Venetianske Kongerige ere Spektakler forefaldne imellem Østerrigske Officere og Jtalienske Studenter. – Den unge Keiserinde af Brasilien vil nu forlade det uroelige Europa, og begive sig til det ikke mindre urolige Amerika. Den unge Fyrstinde, ledsaget af sin Broder Hertug August af Leuchten, berg og den Brasilianske Commissair Marqvien af Barbacena og et talrigt Følge hvoriblandt Baronessen af Sturmfeder, er den 4de August afreist fra München for at begive sig til Europas Kyster og bestige det stormende Hav, som dog er mindre uroligt og mindre frygteligt end det Princip, som giærer i det menneskelige Liv, og holder det i en bestandig Uroe. Hun reiser sin høie Bestemmelse imøde, men rørende skal hendes Afsked i München have været. – Den 6te August indtraf hun i Stutgart under Titel af en Hertuginde af Sta Cruz. - Hvormange Menne skeer bestræbe sig ikke i denne Tid for at forlade Enropa. En Deputation af Vævere fra Spitalfield i London har været i Vindfor for at bede Kongen af England om Hielp for at kunne udvandre til Svanefloden i Nyeholland; af denne nye Colonie forventer man sig de gunstigste Resultater. Den forrige Bankeer Henty, er udvandret dertil med Merino Faar og Agerdyrkningsredskaber, til en Værdie af 30,000 Pd. St. Den sydlige Hvalfangst drives med stor Fordeel i Farvandene omkring Van Diemens Land og et nyt Skrift er udkommen i London for at opmuntre til at colonisere det store Australland.